Башҡортостан Республикаһы Өфө районы муниципаль районының 

Жуков ауылы балалар баҡсаһы "Ҡарлуғас" 

мәктәпкәсә белем биреү бюджет учреждениеһы
Методик эшкәртеү
«КӨҘ БАЙРАМЫ»
Әҙерләне: Шамсутдинова Ильмира Рамиль ҡыҙы
Зал төҫлө япраҡтар менән байрамса биҙәлгән. Һалмаҡ көй аҫтында балалар тәрбиәсе менән залға инәләр.
Сара барышы:

АБ -  Һаумыһығыҙ, ҡәҙерле ата-әсләр, ҡунаҡтар! Бөгөн беҙ һеҙҙең менән йыл да үтә торған көҙгө байрамға, уңыш байрамына  йыйылдыҡ.

(Музыка , балалар сыға)

Алмас-Ни арала йәй үтте,

Матур көҙ килеп етте.

Шатлыҡ тулы был байрамды

Балалар күптән көттө! 
Балаларҙың шиғырҙары - 

Ғәлиә – сөмбөлә, сөмбөлә - 

Ниндәй байрам, кем белә

Был бит уңыш байрамы

Бына башаҡ бәйләме, 

Бына өлгөргән ҡабаҡ,

Быныһы бойҙай, арыш.

Бына шалҡан мең ҡарыш.

Сөгөлдөр, кишер, һоло...

Туйҙар яһарбыҙ оло.

Әсетербеҙ буҙаһын.

Бешерербеҙ ҡымыҙҙарын...
АБ.- Эйе балалар,көҙ етеү менән бик күп уңыш өлгөрә. Ләкин иң ҙур уңыш ул- Икмәк. 

Быуаттарҙан быуаттарға

Бына хиҡмәт

Иң ҙур,бөйөк ризыҡ булып

Ҡала икмәк.
Йыр “Икмәк ҡәҙере” 
АБ – Афарин, балалар. Көҙ еткәс ағастарҙа ниндәй үҙгәрештәр була?(япраҡтар һарғая,ҡойола) Әйҙәгеҙ әле ,шул матур япраҡтар менән бейеп күрһәтегеҙ әле! 
Бейеү “Көҙгө япраҡтар”
АБ- Алмас,әйҙә әле, көҙ тураһындағы шиғырыңды һөйләп күрһәт әле.
Алмас - Көҙ килгән,көҙ килгән,

Көҙ быйыл бик тиҙ килгән,

Ҡайындар,тирәктәр,талдар

Һарынан күлдәк кейгән

Көҙ килгән,тиҙ килгән

Тиҙ килгәнен кем белгән?

Көҙ бит һорап та тормаған

Баҡсаға барып кергән.
Көҙһылыу(бумала менән инә) - Һаумыһығыҙ, балалар! Һеҙҙе Уңыш байрамы менән ҡотлайым!Һеҙ бөгөн көҙгө баҡсанан муд уңыш йыйып, ҡыуанышып байрам ойошторғанһығыҙ икән. Минең һеҙгә ушңыш тураһында йомаҡтарым бар.
1. Алһыу битле ҡыҙ  үҫте,

Ҡыҙарып ергә төштө.(Алма)

 2. Ер  аҫтында еҙ бүкән,

Һәр көн ашайһың, иркәм. (Картуф)

3. Йәшкелт-аҡһыл төҫтә ул,

Ҡатлы-ҡатлы күлдәкле,

Әсәй турап ашҡа һала,

Ашағанда бик тәмле.(Кәбеҫтә)

4. Ҡуян бик ярата икән

Ул ҡыҙыл йәшелсәне.

Ҡыш көнөндә Ҡар бабайҙың

Танауы ул – беләңме?! (Кишер)

5. Әрсей һалһаң, йәһәт кенә

Күҙ йәштәрен ағыҙа.

Уны ашаһаң, ауырымайһың,

Кәрәк түгел дарыу ҙа! (Һуған)

6. Бәләкәй генә йорт – эсе тулы ҡорт. (Ҡыяр)

- Афарин, балалар! Баҡсала үҫкән йәшелсәләрҙе шәп беләһегеҙ икән! Һеҙ мине ҡыуандырҙығыҙ.

АБ. – Көҙһылыу беҙҙең балалар эшкә лә шәп ул. Улар бар нәмәне лә белә. Ҡапма-ҡаршы әйтеш 

(Ошо ваҡыт мәсекәй әбей инеп, Көҙһылыуҙың кисточкаһын урлай)

АБ. – Афарин! Әйҙәгеҙ балалар Көҙһылыуға үҙебеҙҙең “Һау булығыҙ аҡҡоштар” исемле йырыбыҙҙы ла йырлап ишеттерәйек.
Йыр - “Һау булығыҙ аҡҡоштар”
Көҙһылыу: – Афарин балалар. Бик матур йырлайһығыҙ, мине ҡыуандырҙығыҙ.  Ааа, минең ҡылҡәләмем ҡайҙа булған. Ошонда ғына һалып торған инем.  Ах, бына бәлә! Миңә нимә эшләргә, мин белмәйем. (Көҙһылыу Ҡылҡәләмен эҙләп сығып китә)

Мәсекәй әбей – (Өйөн буяп йөрөй, үҙе һөйләп йөрөй).

 Урмандың ситендәге өйҙә мәсекәй йәшәгән, ҡыйығын, тәҙрәһен

 һарыға буяған, Хатта ишеге ҡояшҡа оҡшаған....

 (Ошо ваҡытта свет ут яҡтыртыла)
АБ. – Бына ,Көҙһылыуҙың ҡәләмен кем алған икән,  һиңә оят түгелме Мәсекәй Әбей? Ҡылҡәләмде кире ҡайтарып бир.
МӘ. – Юҡ инде, миңә эләккәс юғалды тигән һүҙ.
АБ. – Һин бит был ҡылҡәләмде һорамайынса алдың. Хәҙер Көҙһылыу нисек тәбиғәтте матурлай инде... Ҡара әле, беҙҙең залды, нисек матур. Быны бит Көҙһылыу эшләне. Әле Көҙһылыуға ағастарҙы алтындан кейендерергә, ергә алтын келәм түшәйһе бар әле.
М.Ә. - Эх һеҙ, хәйләкәр. Үҙегеҙ матур ерҙә йәшәрһегеҙ, ә мин буяуы уңып бөткән өйҙә йәшәргә тейешме ни... юҡ инде, өйөмдө матурлайым, матурлайымда рәхәтләнеп йәшәйем. Берәүҙе лә өйөмә индермәйәсәкмен (өйөнә китә)
АБ. – Нимә эшләргә икән... нисек ҡылҡәләмде алырға икән... әһә, уйлап таптым, әйҙәгеҙ балалар мәсекәй әбейгә барабыҙ (МӘ-ң ишегенә туҡылдата). МӘ – Кем андааа....
АБ. – Был беҙ, һинең ҡунаҡтарың.
МӘ. – ниндәй ҡунаҡтар .... Индермәйем.
АБ. – Беҙ Һиңә МӘ йыр йырлап ишеттерәбеҙ.
   МӘ. – Йыр – мин йыр яратам.Тик ошо балалар йырлай белә ти ме ни...
АБ. – Әйҙәгеҙ балалар йырлайыҡ әле
Йыр  “Наступила осень”
МӘ. Йыр, бигерәк күңелемә үтеп инде. Тик барыбер Ҡылҡәләмде бирмәйем мин һеҙгә.
АБ. – Беҙҙең балалар шиғырҙарҙы ла матур һөйләй ул.
Вильдан - Көҙге урман бигерәк матур
Алтын төҫөнэ кергән.
Ҡойолған hары япраҡтар
Балаҫ булып түшәлгән.
Ләйлә – Үҫтергәнгә үҙебеҙ

 Мул уңышлы көҙөбөҙ

Шатлана һәр беребеҙ

Шуға балҡый йөҙөбөҙ.
Самина - Ағастар яланғас ҡалғас
Күк төҫкә кергән урман.
Безелдәмәй бөжәктәр ҙә
Ҡоштар тауышы тынған.
Эмир – Байрам бөгөн,байрам бөгөн

Тик ул ябай түгелдер

Түрҙән килеп урын алған

Картуф,кишер,сөгөлдөр.

 Иң ҡәҙерле ҡунаҡ бында

Бойҙай,арыш,көнбағыш

Һәр береһе уңған быйыл

Килтергән оло табыш.

Табынды матурлап тора 

Миләш, сәтләүек,алма

Әйҙә байрам бергә үтһен

Бер ситтә тороп ҡалма.
Сәфинә - Көҙгө ҡояш шаян икән, 
Күренә лә юғала. 
Нисек шулай көн буйына 
Арымай уйнай ала? 
Эвелина- Осень золотая 

Ходит по дорожкам

У нее на ножках

Желтые сапожки.
Артур – Утром мы во двор идем

Листья сыплются дождем

Под ногами шелестят

И летят,летят,летят.

 Ясмина – Птицы к югу улетели

Листья в парках пожелтели

То и дело дождик льет

Или ветер в окна бьет

Что случилось кто-то спросит

· Это наступила осень.
Таир – Вот на ветке лист кленовый

Нынче он совсем как новый

Весь румяный,золотой

Ты куда,листок? Постой!
АБ – МӘ беҙҙең балалар оҡшаны мы...
МӘ – Эйе, ҡалай афариндар. Ә миңә яңғыҙ күңелһеҙ. 
АБ. – МӘ, һинең дуҫтарың булмағанға ҡыйын.

МӘ. – Дуҫтар... Ә кем минең менән дуҫлашыр һуң...
АБ. – Бына балалар менән дуҫлашҡың киләме...
МӘ. – Эйе, әлбиттә. (МӘ балаларға ҡулын бирә, һаулыҡ һораша, ярата) Көҙһылыу ҡайҙа икән... мин уны Ҡыйырһыттым, был бик алама. Көҙһылыу, Көҙһылыу (Көҙһылыу инә, МӘ уға ҡылҡәләмен бирә)
АБ -  Рәхмәт, МӘ.  Балалар әйҙәгеҙ ҡунаҡтарыбыҙға дуҫлыҡ бейеүен бүләк итәйек. Балалар башҡарыуында бейеү..
Танец “______________________”
Көҙһылыу: Рәхмәт балалар, бик матур бейенегеҙ. Байрам өсөн һеҙгә ҙур рәхмәт. (МӘ менән алма тараталар)

Һау булығыҙ, балалар,

Һау булығыҙ!

Тиҙҙән аҡ тунын алып

Елеп килер аҡ ҡыш та!
АБ.- Хөрмәтле ҡунаҡтар, ата-әсәләр байрамыбыҙға килгәнегеҙ өсөн ҙур рәхмәт!
.
